title: Deċiżjoni tal-Awtorità ta' Sorveljanza tal-EFTA Nru 31/12/COL tal- 1 ta’ Frar 2012 li għall-ħamsa u tmenin darba temenda r-regoli proċedurali u sostantivi fil-qasam tal-għajnuna mill-Istat billi ddaħħal kapitolu ġdid dwar l-applikazzjoni, mill- 1 ta' Frar 2012 , ta' regoli riveduti għall-valutazzjoni tal-għajnuna mill-Istat għall-bini ta' bastimenti

text:
               31.1.2013

               MT

               Il-Ġurnal Uffiċjali tal-Unjoni Ewropea

               L 31/77

         DEĊIŻJONI TAL-AWTORITÀ TA' SORVELJANZA TAL-EFTA
   Nru 31/12/COL
   tal-1 ta’ Frar 2012
   li għall-ħamsa u tmenin darba temenda r-regoli proċedurali u sostantivi fil-qasam tal-għajnuna mill-Istat billi ddaħħal kapitolu ġdid dwar l-applikazzjoni, mill-1 ta' Frar 2012, ta' regoli riveduti għall-valutazzjoni tal-għajnuna mill-Istat għall-bini ta' bastimenti
   L-AWTORITÀ TA' SORVELJANZA TAL-EFTA ("l-AWTORITÀ"),
   Billi:
   Skont l-Artikolu 5(2)(b) tal-Ftehim dwar is-Sorveljanza u l-Qorti, l-Awtorità għandha toħroġ avviżi jew linji gwida dwar kwistjonijiet trattati fil-Ftehim taż-ŻEE, jekk dan ikun previst espliċitament fil-Ftehim jew fil-Ftehim dwar is-Sorveljanza u l-Qorti jew jekk l-Awtorità tikkunsidra li hu meħtieġ,
   Fis-7 ta' Diċembru 2011, il-Kummissjoni Ewropea adottat Komunikazzjoni dwar l-applikazzjoni, mill-1 ta' Jannar 2012, ta' regoli riveduti għall-valutazzjoni tal-għajnuna mill-Istat għall-bini ta' bastimenti (ĠU C 364, 14.12.2011, p. 9),
   Din il-Komunikazzjoni hija wkoll rilevanti għaż-Żona Ekonomika Ewropea,
   Għandha tiġi żgurata l-applikazzjoni uniformi tar-regoli taż-ŻEE dwar għajnuna mill-Istat madwar iż-Żona Ekonomika Ewropea kollha skont l-għan ta’ omoġeneità stabbilit fl-Artikolu 1 tal-Ftehim taż-ŻEE,
   Skont il-punt II fit-titolu "ĠENERALI" fil-paġna 11 tal-Anness XV tal-Ftehim taż-ŻEE, l-Awtorità, wara konsultazzjoni mal-Kummissjoni, għandha tadotta atti li jkunu jikkorrispondu ma' dawk adottati mill-Kummisssjoni Ewropea,
   L-Awtorità kkonsultat mal-Kummissjoni Ewropea u mal-Istati tal-EFTA permezz ta' ittri bid-data tad-19 ta' Diċembru 2011 dwar dan is-suġġett,
   ADOTTAT DIN ID-DEĊIŻJONI:
   Artikolu 1
   Il-Linji Gwida għall-Għajnuna mill-Istat għandhom jiġu emendati bis-sostituzzjoni tal-kapitolu dwar ir-regoli għall-valutazzjoni tal-għajnuna mill-Istat għall-bini ta' bastimenti.
   Il-kapitolu l-ġdid jinsab fl-Anness ta’ din id-Deċiżjoni.
   Artikolu 2
   Il-verżjoni Ingliża biss ta' din id-deċiżjoni hija meqjusa li hi awtentika.

      Magħmula fi Brussell, l-1 ta’ Frar 2012.

            Għall-Awtorità tas-Sorveljanza tal-EFTA

         Oda Helen SLETNES

            Il-President

         Sabine MONAUNI-TÖMÖRDY

            Il-Membru tal-Kulleġġ

      ANNESS

         LINJI GWIDA GĦALL-GĦAJNUNA MILL-ISTAT GĦALL-BINI TA' BASTIMENTI
          (1)

      1.   Introduzzjoni

                  (1)

                  L-għajnuna mill-Istat għall-bini tal-bastimenti ilha suġġetta għal sensiela ta' reġimi speċifiċi, li gradwalment ġew allinjati mad-dispożizzjonijiet orizzontali tal-għajnuna mill-Istat. Imqabbel mas-setturi industrijali li mhumiex suġġetti għal regoli speċifċi, ir-reġim applikabli lis-settur tal-bini tal-bastimenti kellhom taħlita ta’ dispożizzjonijiet kemm stretti kif ukoll inqas stretti. Dawn il-linji gwida jipprevedu regoli ġodda għall-valutazzjoni tal-għajnuna mill-istat għall-bini tal-bastimenti wara l-iskadenza tal-Linji gwida preżenti dwar l-għajnuna mill-Istat għall-bini ta' bastimenti fil-31 ta' Diċembru 2011 (2).

                  (2)

                  Ċerti karatteristiċi jagħmlu l-bini tal-vapuri differenti minn industriji oħra, bħal sensiliet qosra ta' produzzjoni, id-daqs, il-valur u l-komplessità ta’ unitajiet prodotti u l-fatt li l-prototipi huma ġeneralment użati b'mod kummerċjali.

                  (3)

                  Fid-dawl ta' dawn il-karatteristiċi speċjali, l-Awtorità tqis li jkun xieraq li tkompli tapplika d-dispożizzjonijiet speċifiċi dwar l-għajnuna fir-rigward tal-innovazzjoni għas-settur tal-bini tal-bastimenti filwaqt li tiżgura li din l-għajnuna ma jkollhiex impatt negattiv fuq il-kundizzjonijiet kummerċjali u l-kompetizzjoni sa dak il-punt li jmur kontra l-interess komuni.

                  (4)

                  L-għajnuna mill-Istat għall-innovazzjoni għandha twassal biex min jibbenefika mill-għajnuna jibdel l-imġiba tiegħu b’tali mod li jżid il-livell tiegħu ta’ attività ta’ innovazzjoni u ta' proġetti ta’ innovazzjoni jew iwettaq attivitajiet li kieku ma kinux jitwettqu, jew li kienu jitwettqu b’mod iktar limitat. L-effett ta’ inċentiv huwa identifikat b’analiżi kontrafattwali, bit-tqabbil tal-livelli ta’ attività maħsuba bl-għajnuna u mingħajrha. Għaldaqstant, dawn il-Linji gwida jidentifikaw rekwiżiti speċifiċi li se jippermettu lill-Istati tal-EFTA jiżguraw il-preżenza ta' effett ta' inċentiv.

                  (5)

                  Flimkien mal-industrija, ġie żviluppat sett informali ta' regoli dwar l-għajnuna għall-innovazzjoni fil-bini tal-bastimenti, rigward, b'mod partikolari, l-ispejjeż eliġibbli u l-konferma tan-natura innovattiva tal-proġett, u dan huwa applikat mill-Awtorità fil-prattika tagħha tat-teħid ta' deċiżjonijiet. Fl-interessi tat-trasparenza, dawk ir-regoli għandhom jiġu formalment integrati fir-regoli dwar l-għajnuna għall-innovazzjoni.

                  (6)

                  Rigward l-għajnuna reġjonali, fl-2013 l-Awtorità se tirrevedi l-Linji Gwida orizzontali dwar l-għajnuna reġjonali nazzjonali għall-perjodu bejn l-2007 u l-2013 (3). Għaldaqstant, f'dan il-ħin l-Awtorità mhijiex se ddaħħal tibdiliet fir-regoli speċifiċi għall-għajnuna reġjonali fis-settur tal-bini tal-bastimenti. Ir-regoli speċifiċi dwar l-għajnuna reġjonali għall-bini ta' bastimenti li jinsabu f'dan il-kapitolu għalhekk huma l-istess bħall dawk li kienu fil-Kapitolu li kien qabel dwar l-Għajnuna mill-Istat għall-Bini ta' Bastimenti. L-Awtorità se tivvaluta mill-ġdid is-sitwazzjoni fil-kuntest tar-reviżjoni tal-Linji Gwida dwar l-Għajnuna Reġjonali Nazzjonali.

                  (7)

                  Rigward il-krediti għall-esportazzjoni, l-għan ta' dawn il-linji gwida huwa li jiġu rispettati l-obbligi internazzjonali applikabbli.

                  (8)

                  Għaldaqstant dawn il-linji gwida fihom dispożizzjonijiet speċifiċi dwar l-għajnuna għall-innovazzjoni u l-għajnuna reġjonali għall-bini tal-bastimenti kif ukoll dispożizzjonijiet dwar il-krediti għall-esportazzjoni. Barra minn hekk, l-għajnuna għas-settur tal-bini tal-bastimenti tista' titqies li hi kompatibbli mas-suq intern skont il-Ftehim tal-EFTA u skont l-istrumenti orizzontali tal-għajnuna mill-Istat (4), sakemm ma jkunx previst mod ieħor f'dawn l-istrumenti.

                  (9)

                  Skont l-Artikolu 123 tal-Ftehim taż-ŻEE, kull Stat tal-EFTA jista' jieħu l-passi li jqis li huma meħtieġa għall-ħarsien tal-interessi essenzjali tas-sigurtà tiegħu fir-rigward tal-finanzjament ta' bċejjeċ tal-baħar militari.

                  (10)

                  L-Awtorità biħsiebha tapplika l-prinċipji stabbiliti f'dawn il-linji gwida sal-31 ta' Diċembru 2013. Wara din id-data, l-Awtorità tipprevedi li tinkludi d-dispożizzjonijiet dwar l-għajnuna għall-innovazzjoni fil-linji gwida dwar l-għajnuna mill-Istat għar-riċerka u l-iżvilupp u għall-innovazzjoni (5) u li tintegra l-għajnuna reġjonali għall-bini tal-bastimenti fil-Linji Gwida dwar l-għajnuna reġjonali nazzjonali. Kamp ta' applikazzjoni u definizzjonijiet

            2.   Skont dawn il-linji gwida, l-Awtorità tista' tawtorizza l-għajnuna lit-tarzni;

                  (11)

                  fil-każ ta' krediti għall-esportazzjoni, għajnuna lis-sidien tal-bastimenti li tingħata għall-bini, għat-tiswija jew għall-konverżjoni ta' bastimenti; u għajnuna għall-innovazzjoni li tingħata għall-bini ta' strutturi 'l barra mill-kosta li jżommu f'wiċċ l-ilma u li jiċċaqilqu.

                  (12)

                  Għall-finijiet ta’ dawn il-lini gwida, għandhom japplikaw it-tifsiriet li ġejjin:

                              (a)

                              "bini ta' bastimenti" tfisser il-bini, fiż-ŻEE, ta’ bastimenti kummerċjali awtopropulsivi;

                              (b)

                              "tiswija tal-bastimenti" tfisser it-tiswija jew ir-rikundizzjonament, fiż-ŻEE, ta’ bastimenti kummerċjali awtopropulsivi;

                              (c)

                              "konverżjoni tal-bastimenti" tfisser il-konverżjoni, fiż-ŻEE, ta’ bastimenti kummerċjali awtopropulsivi ta’ mhux inqas minn 1 000 gt (6), bil-kundizzjoni li l-operazzjonijiet ta’ konverżjoni jinvolvu alterazzjonijiet radikali tal-pjan ta’ merkanzija, tal-qoxra, tas-sistema ta’ propulsjoni jew tal-akkomodazzjoni tal-passiġġieri;

                              (d)

                              "bastiment kummerċjali awtopropulsivi" tfisser bastiment li, permezz tas-sistema ta’ propulsjoni u ta' direzzjoni permanenti tiegħu, għandu l-karatteristiċi kollha ta' awtonavigabbiltà fuq l-ibħra miftuħa jew fuq passaġġi tal-ilma interni u li jaqa' f'waħda mill-kategoriji li ġejjin:

                                          (i)

                                          bastimenti tal-baħar ta' mhux inqas minn 100 gt u bastimenti ta' passaġġ fuq l-ilma intern ta' daqs ekwivalenti użati għat-trasportazzjoni tal-passiġġieri u/jew tal-merkanzija;

                                          (ii)

                                          bastimenti tal-baħar ta’ mhux anqas minn 100 gt u bastimenti ta' passaġġ fuq l-ilma intern ta' daqs ekwivalenti użati għall-prestazzjoni ta’ servizz speċjalizzat (bħal pereżempju, gangmu u ice breakers);

                                          (iii)

                                          laneċ tal-irmonk ta' mhux inqas minn 365 kW;

                                          (iv)

                                          qxur mhux kompluti ta’ bastimenti msemmija fil-punti (i), (ii) u (iii) li huma f’wiċċ l-ilma u mobbli.

                              (e)

                              "strutturi 'l barra mill-kosta li jżommu f'wiċċ l-ilma u li jiċċaqalqu" tfisser strutturi għall-esplorazzjoni, għall-esplojtazzjoni jew għall-ġenerazzjoni taż-żejt, tal-gass jew tal-enerġija rinnovabbli li għandhom il-karatteristiċi kollha ta' bastiment kummerċjali ħlief li ma humiex awtopropulsivi u huma maħsuba li matul l-operazzjoni tagħhom jitmexxew kemm-il darba.

            3.   Miżuri speċifiċi

      3.1.   Għajnuna reġjonali

                  (13)

                  L-għajnuna reġjonali għall-bini tal-bastimenti, għat-tiswija tal-bastimenti jew għall-konverżjoni tal-vapuri tista’ tiġi meqjusa kompattibli mas-suq intern jekk tissodisfa, b'mod partikolari, il-kondizzjonijiet segwenti:

                              (a)

                              l-għajnuna għandha tingħata għall-investiment fit-titjtib tal-livell u fl-immodernizzar ta’ tarzna(i) eżistenti, u ma għandhiex tkun konnessa ma’ ristrutturazzjoni finanzjarja tat-tarzna(i) kkonċernata(i), bl-għan li tiġi mtejba l-produttività tal-installazzjonijiet eżistenti;

                              (b)

                              fir-reġjuni msemmija fil-punt (a) tal-Artikolu 61(3) tal-Ftehim taż-ŻEE, u konformi mal-mappa approvata mill-Awtorità għal kull Stat tal-EFTA għall-għoti ta’ għajnuna reġjonali (7), l-intensità tal-għajnuna ma għandhiex taqbeż it-22,5 % tal-ekwivalenti tal-valur gross tal-għotja;

                              (c)

                              fir-reġjuni msemmija fil-punt (c) tal-Artikolu 61(3) taFtehim taż-ŻEE u konformi mal-mappa approvata mill-Awtorità għal kull Stat tal-EFTA għall-għoti ta’ għajnuna reġjonali, l-intensità tal-għajnuna ma għandhiex taqbeż it-12,5 % tal-ekwivalenti tal-valur gross tal-għotja jew il-limitu applikabbli għall-għajnuna reġjonali, liema minnhom ikun l-inqas;

                              (d)

                              l-għajnuna għandha tiġi limitata għas-sostenn tal-ispiża eliġibbli kif imfissra fil-Linji gwida dwar l-għajnuna reġjonali għall-perjodu bejn l-2007 u l-2013.

            3.2.   Għajnuna għall-innovazzjoni

      3.2.1.   Applikazzjonijiet eliġibbli

                  (14)

                  L-għajnuna mogħtija għall-innovazzjoni fil-bini tal-bastimenti, fit-tiswija jew fil-konverżjoni tal-bastimenti tista' tiġi kkunsidrata kompatibbli mas-suq intern sa massimu ta' intensità tal-għajnuna ta' 20% gross, sakemm din tkun tirrigwarda l-applikazzjoni industrijali ta' prodotti u proċessi innovattivi, jiġifieri prodotti u proċessi li huma teknoloġikament ġodda jew mibdula sostanzjalment meta mqabbla ma' dawk l-aktar reċenti li jeżistu fl-industrija tal-bini tal-bastimenti fi ħdan iż-ŻEE, li jġorru riskju ta' falliment teknoloġiku jew industrijali.

                  (15)

                  Prodotti u proċessi innovattivi skont it-tifsira tal-punt 14 jinkludu t-titjib fil-qasam ambjentali marbut mal-kwalità u l-prestazzjoni, bħall-ottimizzazzjoni tal-konsum tal-karburant, l-emissjonijiet mill-magni, l-iskart u s-sikurezza.

                  (16)

                  Fejn l-innovazzjoni jkollha l-għan li ssaħħaħ il-ħarsien ambjentali u twassal għal konformità mal-istandards adottati taż-ŻEE tal-anqas sena qabel ma jidħlu fis-seħħ dawk l-istandards, jew li żżid il-livell tal-ħarsien ambjentali fin-nuqqas ta' standards taż-ŻEE, jew tagħmilha possibbli li wieħed imur lil hinn mill-istandards taż-ŻEE, l-intensità massima tal-għajnuna tista' tiżdied sa 30% gross. L-espressjonijiet "standards taż-ŻEE" u "ħarsien ambjentali" għandhom jinftiehmu kif inhuma ddefiniti fil-Linji gwida tal-Awtorità dwar l-għajnuna mill-Istat għall-ħarsien tal-ambjent (8).

                  (17)

                  Sakemm ikunu konformi mal-kriterji li jinsabu fil-punt 14, il-prodotti innovattivi se jirreferu jew għal klassi ġdida ta' bastiment kif iddefinita mill-ewwel bastiment minn sensiela potenzjali ta' bastimenti (prototip) jew għal partijiet innovattivi ta' bastiment, li jistgħu jkunu iżolati mill-bastiment bħala element separat.

                  (18)

                  Sakemm ikunu konformi mal-kriterji li jinsabu f'punt 14, il-frażi proċessi innovattivi għandha tirreferi għall-iżvilupp u l-implimentazzjoni ta' proċessi ġodda rigward l-oqsma tal-produzzjoni, tal-ġestjoni, tal-loġistika jew tal-inġinerija.

                  (19)

                  L-għajnuna għall-innovazzjoni tista' titqies kompatibbli mas-suq intern biss jekk tingħata għall-ewwel applikazzjoni industrijali ta' prodotti u proċessi innovattivi.

            3.2.2.   Kosti eliġibbli

                  (20)

                  L-għajnuna għall-innovazzjoni għall-prodotti u l-proċessi trid tkun limitata għal sostenn tal-ispiża fuq l-investimenti, l-attivitajiet li jirrigwardaw id-disinjar, l-inginerija u l-ittestjar marbutin direttament u esklussivament mal-parti innovattiva tal-proġett u li jsiru wara d-data tal-applikazzjoni għall-għajnuna għall-innovazzjoni (9).

                  (21)

                  L-ispejjeż eliġibbli jinkludu l-ispejjeż tat-tarzna kif ukoll l-ispejjeż biex jinxtraw oġġetti u servizzi mingħand partijiet terzi (pereżempju, fornituri ta' sistemi, fornituri ta' proġetti kompleti u kumpaniji ta' sottokuntratturi), sal-limitu li dawk l-oġġetti u s-servizzi jkunu strettament relatati mal-innovazzjoni. Il-kosti eliġibbli huma ddefiniti f'iktar dettall fl-Appendiċi.

                  (22)

                  L-awtorità nazzjonali relevanti, maħtura mill-Istat tal-EFTA għall-finijiet tal-applikazzjoni tal-għajnuna għall-innovazzjoni, se teżamina l-ispejjeż eliġibbli fuq il-bażi tal-istimi li jipprovdi u jagħti prova tagħhom l-applikant. Fejn l-applikazzjoni tinkludi spejjeż għall-akkwist ta' oġġetti u servizzi mingħand fornituri, il-fornitur ma jistax ikun irċieva għajnuna mill-Istat għall-istess għanijiet rigward dawk l-oġġetti u servizzi.

            3.2.3.   Konferma tan-natura innovattiva tal-proġett

                  (23)

                  Biex l-għajnuna għall-innovazzjoni titqies li hi kompatibbli mal-funzjonament tal-Ftehim taż-ŻEE skont dawn il-linji gwida, għandha titressaq applikazzjoni għal għajnuna għall-innovazzjoni lill-awtorità nazzjonali relevanti qabel ma l-applikant jidħol fi ftehim vinkolanti biex jimplimenta l-proġett speċifiku li għalih qed ifittex l-għajnuna għall-innovazzjoni. L-applikazzjoni trid tinkludi deskrizzjoni tal-innovazzjoni, kemm f'termini kwalitattivi kif ukoll kwantitattivi.

                  (24)

                  L-awtorità nazzjonali rilevanti għandha tikseb konferma mingħand espert indipendenti u teknikament kompetenti li l-għajnuna qed tintalab għal proġett li jirrappreżenta prodott jew proċess teknoloġikament ġdid jew imtejjeb ħafna meta mqabbel mal-iktar teknoloġija avvanzata tal-mument fl-industrija tal-bini tal-bastimenti fiż-ŻEE (evalwazzjoni kwalitattiva). L-għajnuna tista' titqies li hi kompatibbli mas-suq suq intern biss jekk l-espert indipendenti u teknikament kompetenti jikkonferma lill-awtorità nazzjonali rilevanti li l-ispejjeż eliġibbli għall-proġett ġew ikkalkulati biex ikopru esklużivament il-partijiet innovattivi tal-proġett rilevanti (valutazzjoni kwantitattiva).

            3.2.4.   Effett ta' inċentiv

                  (25)

                  Skont dawn il-linji gwida l-għajnuna għall-innovazzjoni għandu jkollha effett ta’ inċentiv, jiġifieri għandha tirriżulta f'bidla fl-imġiba ta’ benefiċjarju biex b'hekk iżid il-livell tal-attività ta' innovazzjoni tiegħu. B’riżultat tal-għajnuna, l-attività ta’ innovazzjoni trid tiżdied f’termini ta’ daqs, ambitu, ammont minfuq jew veloċità.

                  (26)

                  B'konformità mal-punt 25, l-Awtorità tqis li l-għajnuna ma tkunx tippreżenta inċentiv għall-benefiċjarju jekk il-proġett (10) ikun diġà inbeda qabel ma l-benefiċjarju jressaq applikazzjoni għall-għajnuna lill-awtoritajiet nazzjonali.

                  (27)

                  Biex jivverifikaw li l-għajnuna tkun twassal biex il-benefiċjarju tal-għajnuna jibdel l-imġiba tiegħu b’tali mod li jżid il-livell ta’ attività ta’ innovazzjoni tiegħu, l-Istati tal-EFTA għandhom jipprovdu valutazzjoni ex ante taż-żieda fl-attività ta’ innovazzjoni abbażi ta’ analiżi li tqabbel sitwazzjoni mingħajr għajnuna ma’ sitwazzjoni bl-għajnuna. Il-kriterji li għandhom jintużaw jistgħu jinkludu ż-żieda fl-attivitajiet ta' innovazzjoni f’termini ta’ daqs, ambitu, ammont minfuq u veloċità, flimkien ma’ fatturi kwantitattivi u/jew kwalitattivi oħra rilevanti mressqa mill-Istat tal-EFTA li jkun għamel in-notifika skont l-Artikolu 1(3) fil-Parti I tal-Protokoll 3 tal-Ftehim dwar is-Sorveljanza u l-Qorti.

                  (28)

                  Jekk ikun jista’ jintwera effett sinifikanti fuq mill-inqas wieħed minn dawn l-elementi, filwaqt li tkun meqjusa l-imġiba normali ta’ intrapriża fis-settur rispettiv, l-Awtorità normalment tikkonkludi li l-għajnuna jkollha effett ta’ inċentiv.

                  (29)

                  Meta tiġi vvalutata skema ta’ għajnuna, il-kundizzjonijiet relatati mal-effett tal-inċentiv għandhom jitqiesu li ġew sodisfatti jekk l-Istat tal-EFTA jkun impenja ruħu li jagħti għajnuna individwali taħt l-iskema ta’ għajnuna approvata biss wara li jkun ivverifika li jeżisti effett ta’ inċentiv u li jissottometti rapporti annwali dwar l-implimentazzjoni tal-iskema ta’ għajnuna approvata.

                  (30)

                  L-approvazzjoni tal-applikazzjoni għall-għajnuna għandha tkun suġġetta għall-kundizzjoni li l-benefiċjarju jidħol fi ftehim vinkolanti biex jimplimenta l-proġett jew il-proċess speċifiku tal-bini, tat-tiswija jew tal-konverżjoni tal-bastiment li għalih tkun qed tintalab l-għajnuna għall-innovazzjoni. Il-ħlasijiet jistgħu jsiru biss wara li jiġi ffirmat il-kuntratt rilevanti. Jekk il-kuntratt jitħassar jew il-proġett jiġi abbandunat, kull għajnuna li tkun tħallset trid tiġi rimbursata bl-imgħax mid-data ta' meta tkun tħallset l-għajnuna. Bl-istess mod, jekk il-proġett ma jitlestiex, l-għajnuna li ma tkunx intużat għall-infiq fuq l-innovazzjoni eliġibbli trid tiġi rimbursata bl-imgħax. Ir-rata tal-imgħax trid tkun mill-inqas daqs ir-rati ta' referenza adottati mill-Awtorità.

            3.3.   Krediti għall-esportazzjoni

                  (31)

                  Għajnuna mogħtija għall-bini tal-bastimenti fil-forma ta’ faċilitajiet ta’ kredtu appoġġati mill-Istat mogħtija lill-proprjetarji ta’ bastimenti sew jekk ċittadini jew le jew lil terzi persuni għall-bini jew il-konverżjoni ta’ bċejjeċ tal-baħar tista' titqies bħala kompatibbli mas-suq intern jekk tikkonforma mat-termini tal-Arranġament tal-OECD tal-1998 dwar Linji gwida għal Kredti ta’ Esportazzjoni Uffiċjalment Appoġġati u mal-Fehim Settorjali dwar Kredti ta’ Esportazzjoni għall-bastimenti jew kull terminu suċċessiv stabbilit f’dan l-arranġament jew li jissostitwixxi dan l-Arranġament.

            4.   Monitoraġġ u rappurtaġġ

                  (32)

                  Id-Deċiżjoni Nru 195/04/COL tal-Awtorità, kif emendata, dwar id-dispożizzjonijiet ta' implimentazzjoni msemmijin skont l-Artikolu 27 fil-Parti II tal-Protokoll 3 tal-Ftehim bejn l-Istati tal-EFTA dwar it-twaqqif ta' Awtorità ta' Sorveljanza u Qorti tal-Ġustizzja (11) teżiġi li l-Istati tal-EFTA jressqu r-rapporti annwali lill-Awtorità dwar kull skema ta' għajnuna li teżisti skont ir-regoli stabbiliti fil-Parti II tal-Protokoll 3 tal-Ftehim dwar is-Sorveljanza u l-Qorti u fid-dispożizzjonijiet ta' implimentazzjoni tiegħu. Meta tkun qed tadotta deċiżjoni skont dawn il-linji gwida għal kull għajnuna għall-innovazzjoni mogħtija taħt skema approvata lil intrapriżi kbar, l-Awtorità tista' titlob lill-Istati tal-EFTA biex jirrappurtaw dwar kif ġie mħares ir-rekwiżit għall-effett ta’ inċentiv rigward l-għajnuna mogħtija lill-intrapriżi kbar, b’mod partikolari bl-użu tal-kriterji msemmija fil-punt 3.2.4.

            5.   L-akkumulazzjoni

                  (33)

                  Il-limiti tal-għajnuna stipulati f'dawn il-linji gwida huma applikabbli irrispettivament minn jekk l-għajnuna fil-kwistjoni tkunx kompletament jew parzjalment iffinanzjata mir-riżorsi tal-Istat. L-għajnuna awtorizzata skont dawn il-linji gwida ma tistax tingħata flimkien ma’ forom oħra ta’ għajnuna mill-Istat skont it-tifsira tal-Artikolu 61(1) tal-Ftehim taż-ŻEE jekk l-akkumulazzjoni ta' din l-għajnuna tipproduċi intensità ta’ għajnuna ogħla minn dik stabbilita f'dawn il-linji gwida.

                  (34)

                  Fejn l-għajnuna taqdi skopijiet differenti u tinvolvi l-istess spejjeż eliġibbli, japplika l-aktar limitu għall-għajnuna favorevoli.

            6.   L-applikazzjoni ta' dawn il-linji gwida

                  (35)

                  L-Awtorità se tapplika l-prinċipji stabbiliti f'dawn il-linji gwida sal-31 ta' Diċembru 2013. L-Awtorità se tapplika dawn il-prinċipji għall-miżuri ta' għajnuna kollha li ġew notifikati u li fir-rigward tagħhom hija msejħa tieħu deċiżjoni wara l-1 ta’ Frar 2012, anki fejn il-proġetti jkunu ġew notifikati qabel dik id-data.

                  (36)

                  B'konformità mal-avviż tal-Awtorità dwar id-determinazzjoni tar-regoli applikabbli għall-valutazzjoni ta' għajnuna mill-Istat li tkun illegali, l-Awtorità se tapplika l-prinċipji stabbiliti f’dawn il-linji gwida għall-għajnuna mhux notifikata li tingħata wara l-31 ta’ Diċembru 2011.

         (1)  Dawn il-Linji gwida jikkorrispondu mal-Qafas dwar l-Għajnuna mingħand l-Istat għall-Bini tal-Bastimenti, tal-Kummissjoni, ĠU C 364, 14.12.2011, p. 9

         (2)  ĠU C 221, 14.9.2006, p. 10 u s-Suppliment taż-ŻEE Nru 46, 14.9.2006, p. 1.

         (3)  ĠU L 54, 28.2.2008, p. 1, Suppliment taż-ŻEE Nru 11, 28.2.2008, p. 1.

         (4)  Pereżempju, il-Linji Gwida dwar l-għajnuna mill-Istat għall-ħarsien tal-ambjent (ĠU L 144 10.6.2010, p. 1) jistipulaw il-kundizzjonijiet li taħthom tista' tiġi awtorizzata għajnuna lit-tarzni għal produzzjoni li hija iktar ekoloġika. Barra minn hekk, is-sidien tal-vapuri jistgħu jibbenefikaw minn għajnuna biex jakkwistaw mezzi ta' trasport ġodda li jmorru lil hinn mill-istandards tal-Komunità jew li jgħollu l-livell ta' protezzjoni ambjentali fin-nuqqas ta' standards tal-Komunità, u b'hekk jingħata kontribut għal trasport marittimu ġeneralment iktar nadif.

         (5)  ĠU L 305, 19.11.2009, p. 1, Suppliment taż-ŻEE Nru 60, 19.11.2009, p. 1.

         (6)  Tunnellati grossi

         (7)  Hawnhekk issir referenza għall-punt 15 tal-Linji gwida dwar l-għajnuna reġjonali 2007-2013 li skontu fil-preżent, "ebda reġjun fl-Istati tal-EFTA ma jikkwalifika għad-deroga tal-Artikolu 61(3)(a)."

         (8)  Il-linji gwida għall-għajnuna ambjentali adottati f'Lulju 2008 jirreferu għall-espressjoni "Standards tal-Komunità".

         (9)  Ħlief l-ispejjeż għall-istudji ta' fattibbiltà li jsiru fi żmien 12-il xahar qabel l-applikazzjoni għall-għajnuna għal proċess innovattiv.

         (10)  Dan ma jeskludix li l-benefiċjarju potenzjali jista' jkun diġà wettaq studji ta' fattibbiltà li mhumiex koperti bit-talba għal għajnuna mill-Istat.

         (11)  ĠU L 340, 28.2.2008, p. 1, Suppliment taż-ŻEE Nru 72, 28.2.2008, p. 1.

         Appendiċi

            Kosti eliġibbli għal għajnuna għall-innovazzjoni għall-bini tal-bastimenti

         (1)   Klassi ġdida ta' bastiment
         Għall-kostruzzjoni ta' klassi ġdida ta' bastiment li hija eliġibbli għall-għajnuna għall-innovazzjoni, il-kostijiet li ġejjin huma eliġibbli:

                     (a)

                     kostijiet għall-iżvilupp tal-kunċett;

                     (b)

                     kostijiet għad-disinjar tal-kunċett;

                     (c)

                     kostijiet għad-disinjar funzjonali;

                     (d)

                     kostijiet għad-disinjar fid-dettall;

                     (e)

                     kostijiet għal studji, ittestjar, mudelli; u kostijiet simili marbutin mal-iżvilupp u d-disinjar tal-bastiment;

                     (f)

                     kostijiet għall-ippjanar tal-implimentazzjoni tad-disinjar;

                     (g)

                     kostijiet għal testijiet u provi tal-prodott;

                     (h)

                     kostijiet addizzjonali tax-xogħol u fissi għal klassi ġdida ta' bastimenti (kurva tat-tagħlim):

               Għall-finijiet tal-punti (a) sa (g), huma esklużi l-kostijiet marbutin mal-iddisinjar standard tal-inġinerija ekwivalenti għal klassi preċedenti ta' bastimenti.
         Għall-finijiet tal-punt (h), il-kostijiet addizzjonali fuq produzzjoni li huma strettament meħtieġa biex jivvalidaw l-innovazzjoni teknoloġika jistgħu jkunu eliġibbli sal-punt li huma limitati għall-ammont minimu li huwa meħtieġ. Minħabba l-isfidi tekniċi assoċjati mal-kostruzzjoni ta' prototip, il-kostijiet tal-produzzjoni tal-ewwel bastiment normalment jeċċedu l-kostijiet tal-produzzjoni ta' bastimenti simili sussegwenti. Id-definizzjoni ta' kostijiet ta' produzzjoni addizzjonali hija d-differenza bejn il-kostijiet tax-xogħol u l-kostijiet fissi assoċjati magħhom għall-ewwel bastiment minn klassi ġdida ta' bastimenti u l-kostijiet tal-produzzjoni ta' bastimenti sussegwenti fl-istess sensiela ta' bastimenti (sister ships). Il-kostijiet tax-xogħol jinkludu l-pagi u l-ispejjeż soċjali.
         Għalhekk, f'każijiet eċċezzjonali u debitament ġustifikati, massimu ta' 10 % tal-kostijiet ta' produzzjoni addizzjonali assoċjati mal-kostruzzjoni ta' klassi ġdida ta' bastimenti jistgħu jitqiesu bħala spejjeż eliġibbli: jekk dawn l-ispejjeż ikunu meħtieġa għall-validazzjoni tal-innovazzjoni teknika. Każ ikun meqjus debitament iġġustifikat jekk il-kostijiet ta' produzzjoni addizzjonali jkunu stmati li jaqbżu t-3% tal-kostijiet tal-produzzjoni ta' bastimenti fl-istess sensiela sussegwenti.
         (2)   Komponenti jew sistemi ġodda ta' bastiment
         Għal komponenti jew sistemi ġodda li huma eliġibbli għall-għajnuna għall-innovazzjoni, il-kostijiet li ġejjin huma eliġibbli sakemm dawn ikunu strettament marbutin mal-innovazzjoni:

                     (a)

                     kostijiet tad-disinjar u tal-iżvilupp;

                     (b)

                     kostijiet għall-ittestjar tal-parti marbuta mal-innovazjoni, il-mudelli;

                     (c)

                     kostijiet għall-materjal u l-apparat;

                     (d)

                     f'każi eċċezzjonali, il-kostijiet tal-kostruzzjoni u tal-istallazzjoni ta' komponent ġdid jew ta' sistema ġdida li huma meħtieġa għall-validazzjoni tal-innovazzjoni, sa fejn dawn ikunu limitati għall-ammont minimu meħtieġ.

               (3)   Proċessi ġodda
         Għall-proċessi ġodda li huma eliġibbli għall-għajnuna għall-innovazzjoni, il-kostijiet li ġejjin huma eliġibbli sa fejn dawn ikunu strettament relatati mal-proċess ta' innovazzjoni:

                     (a)

                     kostijiet tad-disinjar u tal-iżvilupp;

                     (b)

                     kostijiet għall-materjal u l-apparat;

                     (c)

                     fejn applikabbli, l-kostijiet għall-ittestjar tal-proċess il-ġdid;

                     (d)

                     kostijiet għall-istudji ta' fattibbiltà li jsiru fi żmien 12-il xahar qabel l-applikazzjoni għall-għajnuna.


title: Id-Deċiżjoni tal-Kunsill tat-22 ta' Ġunju 1998 dwar l-estensjoni tal-perjodu ta' żmiem tal-Ftehim fost il-Komunità Ewropea dwar l-Enerġija Atomika, il-Ġappun, il-Gvern tal-Federazzjoni Russa u l-Gvern ta' l-Istati Uniti ta' l-Amerika dwar koperazzjoni f'attivitajiet tad-disinn ta' l-inġinerija (EDA) għar-reattur esperimentali internazzjonali termonukleari (ITER)

text:
Avviż Legali Importanti

|

31998D0704

Official Journal L 335 , 10/12/1998 P. 0061 - 0065

		Id-Deċiżjoni tal-Kunsilltat-22 ta' Ġunju 1998dwar l-estensjoni tal-perjodu ta' żmiem tal-Ftehim fost il-Komunità Ewropea dwar l-Enerġija Atomika, il-Ġappun, il-Gvern tal-Federazzjoni Russa u l-Gvern ta' l-Istati Uniti ta' l-Amerika dwar koperazzjoni f'attivitajiet tad-disinn ta' l-inġinerija (EDA) għar-reattur esperimentali internazzjonali termonukleari (ITER)(98/704/Euratom)IL-KUNSILL TA' L-UNJONI EWROPEAWara li kkunsidra t-Trattat li jistabbilixxi l-Komunità Ewropea dwar l-Enerġija Atomika, u b'mod partikolari t-tieni paragrafu ta' l-Artikolu 101 tiegħu,Wara li kkunsidra l-abbozz tad-deċiżjoni mibgħuta mill-Kummissjoni,Billi l-Kummissjoni wettqet, skond id-Direttivi tal-Kunsill tat-8 ta' April 1998, negozjati dwar l-estensjoni tal-Ftehim fost il-Komunità Ewropea dwar l-Enerġija Atomika, il-Gvern tal-Ġappun, il-Gvern tal-Federazzjoni Russa u l-Gvern ta' l-Istati Uniti ta' l-Amerika dwar koperazzjoni f'attivitajiet tad-disinn ta' l-inġinerija (EDA) għar-reattur esperimentali internazzjonali termonukleari (ITER) ("il-Ftehim ITER EDA");Billi l-estensjoni għall-perjodu ta' żmien ta' l-ITER EDA għandha tiġi approvata,IDDEĊIEDA KIF ĠEJ:Artikolu WaħdieniL-estensjoni mill-Kummissjoni, għal u għan-nom tal-Komunità, tal-perjodu ta' żmien tal-Ftehim fost il-Komunità Ewropea dwar l-Enerġija Atomika, il-Gvern tal-Ġappun, il-Gvern tal-Federazzjoni Russa u l-Gvern ta' l-Istati Uniti ta' l-Amerika dwar koperazzjoni fl-attivitajiet tad-disinn ta' l-inġinerija għar-reattur esperimentali internazzjonali termonukleari hija b'dan approvata.It-test ta' l-Emenda li testendi l-Ftehim ITER EDA huwa anness ma’ din id-Deċiżjoni flimkien mat-test tal-Qbil għall-estensjoni tal-perjodu ta' żmien tal-Ftehim ITER EDA.Magħmul fil-Lussemburgu, fit-22 ta' Ġunju 1998.Għall-KunsillIl-PresidentJ. Battle--------------------------------------------------ANNESSEmenda Li Testendi L-Ftehim ITER EDAEmenda li testendi l-Ftehim ITER EDA fost il-Komunità Ewropea dwar l-Enerġija Atomika, il-Gvern tal-Ġappun, il-Gvern tal-Federazzjoni Russa u l-Gvern ta' l-Istati Uniti dwar koperazzjoni fl-attivitajiet tad-disinn ta' inġinerija għar-reattur esperimentali internazzjonali termonukleariIL-KOMUNITÀ EWROPEA DWAR L-ENERĠIJA ATOMIKA, IL-GVERN TAL-ĠAPPUN, IL-GVERN TAL-FEDERAZZJONI RUSSA U L-GVERN TA' L-ISTATI UNITI TA' L-AMERIKA ("il-partijiet"),WARA LI KKUNSIDRAW il-Ftehim fost il-Partijiet dwar Koperazzjoni fl-Attivitajiet tad-Disinn ta' Inġinerija (EDA) għar-Reattur Esperimentali Internazzjonali Termonukleari (ITER), konkluż fil-21 ta' Lulju 1992 ("il-Ftehim"), u l-Protokoll 2 għall-Ftehim konkluż fil-21 ta' Marzu 1994,WARA li nnutaw il-progress miksub u l-proposti magħmula fuq attitudnijiet għall-implimentazzjoni konġunta li għandha titkompla, kollha fi ħdan il-qafas tal-Ftehim,WAQT LI JIXTIEQU li jkomplu x-xogħol fil qafas tal-Ftehim biex ikunu permessi deċiżjonijiet futuri dwar il-kostruzzjoni u l-operazzjoni ta' l-ITER skond l-Artikolu 1 tal-Ftehim, uWAQT LI JAĠIXXU skond l-Artikoli 22 u 25(2) tal-Ftehim,FTIEHMU LI jemendaw il-Ftehim kif ġej:Issostitwixxi l-kliem "sitt snin" fl-Artikolu 25(1) bil-kliem "disa’ snin".Din l-Emenda għandha tidħol fis-seħħ ma’ l-iffirmar tal-Partijiet.| Date |+++++ TIFF +++++Għall-Komunità Europea għall-Enerġija Atomika | 30 ta' Ġunju 1998 |+++++ TIFF +++++Għall-Gvern tal-Ġappun | 14 ta' Lulju 1998 |+++++ TIFF +++++Għall-Gvern tal-Federazzjoni Russa | Data 16 ta' Ġunju 1998 |Għall-Gvern ta' l-Istati Uniti ta' l-Amerika | |Qbil għall-estensjoni tal-perjodu ta' żmien tal-Ftehim ITER EDAI. KAMP TA' L-APPLIKAZZJONI TA' L-ATTIVITAJIET KONĠUNTI TEKNIĊI(1) Attivitajiet speċifiċi fuq sit/i-:- adattazzjonijiet tad-disinn speċifiċi għal siti u l-istima tan-nefqa tagħhom,- analiżi tas-sigurezza u sostenn tekniku għall-preparazzjoni għall-applikazzjonijiet tal-liċenzja(2) Disinn, inklużi għażliet aktar wiesgħa u l-istima tan-nefqa tagħhom, l-ittestjar tal-prototip u l-R& D, inklużi studji tal-fiżika.(3) Preparazzjoni ta' dokumentazzjoni għall-ksib fil-futur li jinkorpora r-riżultati tal-partiti (1) u (2) innutati hawn fuq.II. ATTIVITAJIET OĦRA LI JIPPERMETTUIl-Partijiet għandhom ukoll:(1) jiżviluppaw proposti u l-informazzjoni kollha meħtieġa ta' sostenn għar-realizzazzjoni kompleta ta' l-ITER inkluż abbozz ta' ftehim għall-kostruzzjoni u l-operazzjoni u abbozz assoċjat ta' arranġamenti ta' implimentazzjoni, kif ukoll informazzjoni dwar l-impatt possibbli ta' kunċetti aktar wiesa’ dwar il-mixja ta' l-iżvilupp lejn enerġija ta' fużjoni;(2) jadattaw l-istrutturi u modi ta' operazzjoni tal-JCT/HT bil-ħsieb li jillanċjaw bidu effiċjenti ta' kostruzzjoni futura, jekk u meta hekk jiddeċiedu;(3) lejn it-tmiem tat-tieni sena, jirrevedu konġuntement l-attivitajiet tekniċi konġunti fil-punt I hawn fuq, per eżempu, oreparazzjonijiet ta' liċenzjar, estimi tan-nefqa, evoluzzjoni ta' l-organizzazzjoni, preparazzjonijiet ta' kostruzzjoni u sitwazzjonijiet domestiċi u, wara dan jippreparaw stima konġunta għall-użu minn kull Parti.III. SOSTENN TAL-PARTIJIET GĦALL-ATTIVITAJIET KONĠUNTI(1) Attivitajiet speċifiċi fuq is-sit/iKull Parti għandu jkollha interess u involviment fix-xogħol li għandu jkun ibbażat fuq il-karatteristiċi kollha provduti tas-sit. Ix-xogħol, għalhekk, għandu jitwettaq konġuntement u hekk amministrat taħt ir-responsabbiltà tad-Direttur ITER fi ħdan il-qafas EDA bl-eċċezzjoni tal-preparazzjoni minn kelliema tal-lokal tad-dokumenti meħtieġa fil-lingwa u l-formati tal-Parti/pajjiż li jospita.Il-Partijiet interessati għandhom:- jipprovdu sa l-14-il laqgħa tal-Kunsill ta' l-ITER (IC-14 ta' Lulju 1998) karatteristiċi tas-sit skond il-ħtiġiet tas-sit u d-dokument ta' l-assunzjonijiet tad-disinn tas-sit,- jippermettu fuq bażi f'waqtu djalogu informali ma’ regolaturi għall-għan tal-preparazzjoni ta' applikazzjonijiet għal-liċenzi biex jinbena u jitħaddem l-ITER.Id-Direttur u l-mexxejja tal-grupp li jospita (HT) għandhom jibdew konsultazzjoni informali sabiex, fid-dawl tal-karatteristiċi tas-sit ipprovduti mill-Partijiet interessati, il-kompiti tal-punt I(1) ikunu jistgħu jidhru fil-programm tax-xogħol li għandu jintbagħat lill-IC-14 permezz tal-laqgħa tal-Kumitat xieraq ta' Ġestjoni ta' Konsulenza (MAC).L-adattazzjonijiet tad-disinn għandhom jitwettqu b'enfasi debitu fuq il-kontroll tan-nefqa stmata tal-proġett.(2) Sostenn ġeneraliIl-Partijiet għandhom:- iżommu l-grupp konġunt ċentrali (JCT) u jwettqu l-kompiti assenjati,- jipprovdu kontribuzzjoni volontarja fiż-żoni varji, inkluża l-konsolidazzjoni tal-bażi xjentifika għall-attivitajiet fil-punt I(2), per eżempju, billi jittieħed vantaġġ ta' l-arranġamenti eżistenti volontarji,- ikomplu jipprovdu siti konġunti tax-xogħol (JWS) u jsostnu interkonessjoni mtejba.(3) Riżorsi stmatiIr-riżorsi stmati għall-iskop tax-xogħol maħsub innotati fil-punt I ('l hinn minn dawk ġa kommessi pernezz tal-patti ta' Ftehim tal-Kompiti) mill-proposti tad-Ditretturi kif sostnuti mill-Kunsill ITER (IC-12-il rekord tad-deċiżjonijiet 6.1.1, id-9 anness) huma li ġejjin:— Persunal JCT | bejn wieħed u ieħor 396 ppy |Sforz tad-disinn HT | bejn wieħed u ieħor 370 ppy |— Sostenn CAD | 1 għal kull 4 disinjaturi |— Fond konġunt | bejn wieħed u ieħor 2,5 miljun USD fis-sena |— Teknoloġija R&D | bejn wieħed u ieħor 175kIUA (kontijiet ta' unità ITER). |Kull Parti għandha tagħmel l-aħjar sforzi tagħha biex tipprovdi s-sehem tagħha tar-riżorsi (L-Artikoli 12 u 14 tal-Ftehim) fit-twettiq ta' l-obbligi tagħha skond l-Artikolu 17(1) tal-Ftehim.IV. ARRANĠAMENTI FIS-SEĦĦ(1) Dawn il-patti ta' Qbil għandhom ikunu fis-seħħ matul il-perjodu estiż flimkien mas-settijiet ta' patti ta' qbil ta' qabel, milħuqa fiż-żminijiet ta' l-iffirmar tal-Ftehim u l-Protokoll 2, sakemm mhux mod ieħor stabbiliti bil-miktub mill-Partijiet.(2) L-arranġamenti kurrenti li jinvolvu pajjiżi oħra skond l-Artikolu 19 tal-Ftehim għandhom ikomplu jibqgħu fis-seħħ.(3) L-IAEA għandu jkompli jipprovdi faċilitazzjonijiet u assistenza skond l-Artikolu 20 tal-Ftehim.V. PATT TA' QBIL TA' KONKLUŻJONIIl-Partijiet għandhom iwettqu l-attivitajiet konġunti bil-ħsieb ġenerali li jassiguraw bidu effiċjenti għall-kostruzzjoni possibbli, futura, u jagħrfu l-importanza f'dan ir-rigward ta' l-insegwiment ta' sforzi preparatorji fl-oqsma kollha relevanti.--------------------------------------------------


title: Id-Deċiżjoni tal-Kunsill tas-16 ta’ Marzu, 1998 dwar il-konklużjoni tal-Ftehim bejn il-Komunità Ewropea u l-Istati Uniti ta’ l-Amerika dwar miżuri sanitarji biex jipproteġu s-saħħa pubblika u dik ta’ l-annimali fin-negozju ta’ annimali ħajjin u prodotti ta’ l-annimali

text:
Avviż Legali Importanti

|

31998D0258

Official Journal L 118 , 21/04/1998 P. 0001 - 0002

		Id-Deċiżjoni tal-Kunsilltas-16 ta’ Marzu, 1998dwar il-konklużjoni tal-Ftehim bejn il-Komunità Ewropea u l-Istati Uniti ta’ l-Amerika dwar miżuri sanitarji biex jipproteġu s-saħħa pubblika u dik ta’ l-annimali fin-negozju ta’ annimali ħajjin u prodotti ta’ l-annimali(98/258/KE)IL-KUNSILL TA’ L-UNJONI EWROPEA,Wara li kunsidra t-Trattat li jistabbilixxi l-Komunità Ewropea, u b’mod partikolari l-Artikolu 113 flimkien ma’ l-ewwel sentenza ta’ l-Artikolu 228(2) ta’ dan,Wara li kunsidra l-proposta mill-Kummissjoni,Billi l-Ftehim bejn il-Komunità Ewropea u l-Istati Uniti ta’ l-Amerika dwar miżuri sanitarji li jipproteġu s-saħħa pubblika u dik ta’ l-annimali fin-negozju ta’ annimali ħajjin u prodotti ta’ l-annimali jipprovdi mezz adegwat għat-tqegħid fil-prattika tad-disposizzjonijiet tal-Ftehim tal-WTO dwar l-applikazzjoni ta’ miżuri sanitarji u fitosanitarji rigward miżuri tas-saħħa pubblika u dik ta’ l-annimali;Billi l-Ftehim jikkontribwixxi biex jiffaċilita l-kummerċ bilaterali bejn il-Komunità Ewropea u l-Istati Uniti ta’ l-Amerika f’annimali ħajjin u prodotti ta’ l-annimali minn rikonoxximent progressiv ta’ l-ekwivalenza ta’ miżuri sanitarji, ir-rikonoxximent ta’ l-istat ta’ saħħa ta’ l-annimali, l-applikazzjoni ta’ reġjonaliżmu u t-titjib ta’ komunikazzjoni u koperazzjoni;Billi huwa xieraq li jsiru disposizzjonijiet għal proċedura li tistabbilixxi koperazzjoni mill-qrib u effettiva bejn il-Kummissjoni u l-Istati Membri fil-Kumitat Veterinarju Permanenti;Billi l-Ftehim għandu jkun approvat għan-nom tal-Komunità,IDDEĊIEDA LI ĠEJ:Artikolu 1Il-Ftehim bejn il-Komunità Ewropea u l-Istati Uniti ta’ l-Amerika dwar miżuri sanitarji biex jipproteġu s-saħħa pubblika u dik ta’ l-annimali fin-negozju ta’ annimali ħajjin u prodotti ta’ l-annimali huwa hawnhekk approvat għan-nom tal-KomunitàIt-test tal-Ftehim u l-Annessi tiegħu huma mehmuża ma’ din id-Deċiżjoni.Artikolu 2Il-President tal-Kunsill huwa hawnhekk awtorizzat li jaħtar persuna jew persuni li jkollhom is-setgħa jiffirmaw il-Ftehim biex jorbot il-Komunità.Artikolu 3Il-miżuri neċessarji għall-implimentazzjoni ta’ dan il-Ftehim, inkluż dak rigward laħam frisk u garanziji ta’ prodotti bbażati fuq il-laħam ekwivalenti għal dawk stabbiliti fid-Direttiva 72/462/KEE [1], għandhom ikunu stabbiliti flimkien mal-proċedura stabbilita fl-Artikolu 30 ta’ dik id-Direttiva.Artikolu 4Il-Kummissjoni, megħjuna mir-rappreżentanti ta’ l-Istati Membri, għandha tirrappreżenta lill-Komunità fil-Kumitat Konġunt li għalih jirreferi l-Artikolu 14(1) tal-Ftehim.Il-pożizzjoni tal-Komunità għal rigward il-materji li għandhom ikunu ttrattati mill-Kumitat Konġunt għandhom ikunu stabbiliti fl-organi adegwati tal-Kunsill, fi qbil mad-disposizzjonijiet tat-Trattat.Emendi għall-Annessi tal-Ftehim li huma r-riżultat tar-rakkomandazzjonijiet mill-Kumitat Konġunt għandhom jkunu adottati skond il-proċedura li għaliha hemm disposizzjoni fl-Artikolu 29 tad-Direttiva 72/462/KEE.Artikolu 5Din id-Deċiżjoni għandha tkun ippubblikata fil-Ġurnal Uffiċjali tal-Komunitajiet Ewropej. Hija tidħol fis-seħħ fid-data tal-pubblikazzjoni tagħha.Magħmula fi Brussel, 16 ta’ Marzu, 1998.Għall-KunsillIl-PresidentJ. Cunningham[1] ĠU L 302, tal-31.12.1972, p. 28. Direttiva kif l-aħħar emendata bid-Direttiva 97/79/KE (ĠU L 24, tat-30.1.1998, p. 31).--------------------------------------------------


title: Deċiżjoni tal-Kummissjoni tat-13 ta’ Jannar 2017 li tissostitwixxi membru tal-grupp tal-partijiet interessati tal-pjattaforma REFIT

text:
               18.1.2017

               MT

               Il-Ġurnal Uffiċjali tal-Unjoni Ewropea

               C 16/3

         DEĊIŻJONI TAL-KUMMISSJONI
   tat-13 ta’ Jannar 2017
   li tissostitwixxi membru tal-grupp tal-partijiet interessati tal-pjattaforma REFIT
   (2017/C 16/03)
   IL-KUMMISSJONI EWROPEA,
   Wara li kkunsidrat it-Trattat dwar il-Funzjonament tal-Unjoni Ewropea,
   Wara li kkunsidrat id-Deċiżjoni tal-Kummissjoni C(2015) 3261 final tad-19 ta’ Mejju 2015 li tistabbilixxi l-Pjattaforma REFIT, u b’mod partikolari l-Artikolu 4 tagħha,
   Billi:

               (1)

               Id-Deċiżjoni tal-Kummissjoni C(2015) 3261 final li tistabbilixxi l-Pjattaforma REFIT (minn issa ‘l quddiem “il-Pjattaforma”) tipprevedi fl-Artikolu 4 tagħha li l-Pjattaforma se tkun magħmula minn “Grupp tal-Gvern” u “Grupp tal-Partijiet Interessati” u li l-Grupp tal-Partijiet Interessati għandu jikkonsisti minn mhux aktar minn 20 espert, tnejn minnhom li jirrappreżentaw lill-Kumitat Ekonomiku u Soċjali Ewropew u lill-Kumitat tar-Reġjuni u l-bqija minn negozju, inkluż mill-SMEs, u mis-sħab soċjali u organizzazzjonijiet tas-soċjetà ċivili li għandhom esperjenza diretta fl-applikazzjoni tal-leġiżlazzjoni tal-Unjoni. L-esperti fil-grupp tal-partijiet interessati għandhom jinħatru fil-kapaċità personali tagħhom jew biex jirrappreżentaw interess komuni kondiviż minn numru ta’ partijiet interessati.

               (2)

               Din id-Deċiżjoni, fl-Artikolu 4.4, tistipula li l-Kummissjoni, fuq proposta tal-Ewwel Viċi President tal-Kummissjoni, għandha taħtar il-membri tal-grupp tal-partijiet interessati magħżula minn applikanti li għandhom esperjenza diretta fl-applikazzjoni tal-leġiżlazzjoni tal-Unjoni, li jkunu wieġbu għas-sejħa għall-applikazzjonijiet. Il-ħatriet għandhom jiżguraw, sa fejn possibbli, rappreżentazzjoni bilanċjata tad-diversi setturi, interessi u reġjuni tal-Unjoni u tal-ġeneri. L-Artikolu 4.5 tad-Deċiżjoni jistipula li l-Membri għandhom jinħatru sal-31 ta’ Ottubru 2019. Skont l-Artikolu 4.6 tad-Deċiżjoni, il-Membri li jirriżenjaw jistgħu jiġu sostitwiti għall-bqija tal-mandat tagħhom.

               (3)

               Id-Deċiżjoni tal-Kummissjoni C(2015) 9063 final tas-16 ta’ Diċembru 2015 li taħtar lill-Membri tal-Grupp tal-Partijiet Interessati tal-Pjattaforma REFIT (1) tistipula li jekk xi Membru tal-Grupp tal-Partijiet Interessati jieqaf milli jkun Membru matul il-mandat tal-Pjattaforma, l-Ewwel Viċi President jista’ jinnomina sostitut minn lista inizjali ta’ kandidati li wieġbu għas-sejħa għal espressjonijiet ta’ interess biex isir Membru tal-Grupp tal-Partijiet Interessati.

               (4)

               Wara r-riżenja tas-Sur Juraj Krivošik bħala Membru tal-Grupp tal-Partijiet Interessati fis-26 ta’ Settembru 2016, l-Ewwel Viċi President tal-Kummissjoni nnomina lis-Sa Sara Pereira biex tieħu post is-Sur Krivošik għall-bqija taż-żmien tal-mandat tiegħu.

         IDDEĊIEDIET KIF ĠEJ:
   Artikolu Uniku
   Is-Sa Sara Pereira hija maħtura Membru tal-Grupp tal-Partijiet Interessati tal-Pjattaforma REFIT sal-31 ta’ Ottubru 2019 (ara l-Anness ta’ din id-Deċiżjoni).

      Magħmul fi Brussell, it-13 ta’ Jannar 2017.

            Għall-Kummissjoni

         Frans TIMMERMANS

            L-Ewwel Viċi President

      (1)  ĠU C 425, 18.12.2015, p. 8.

      ANNESS

                  Isem

                  Nazzjonalità

                  Tirrappreżenta interess komuni kondiviż mill-partijiet interessati f’qasam ta’ politika partikolari

                  Impjegatur attwali

                  Is-Sa Sara Pereira

                  PT

                  IVA

                  Iċ-Ċentru tal-Kompetittività u tat-Teknoloġija għall-Industriji tal-Foresti (AIFF)